CELEX: 62010CJ0601
Language: lt
Date: 2011-10-27
Title: 2011 m. spalio 27 d. Teisingumo Teismo (šeštoji kolegija) sprendimas.#Europos Komisija prieš Graikijos Respubliką.#Valstybės įsipareigojimų neįvykdymas - Direktyvos 92/50/EEB ir 2004/18/EB - Viešojo paslaugų pirkimo sutartys - Papildomos kadastro ir miestų planavimo paslaugos - Derybų procedūra nepaskelbus konkurso.#Byla C-601/10.

2011 m. spalio 27 d. Teisingumo Teismo (šeštoji kolegija) sprendimas Komisija prieš Graikiją
      (Byla C‑601/10)
      „Valstybės įsipareigojimų neįvykdymas – Direktyvos 92/50/EEB ir 2004/18/EB – Viešieji paslaugų pirkimai – Papildomos kadastro ir urbanistikos paslaugos – Derybų procedūra prieš tai nepaskelbus skelbimo apie pirkimą“
      1.                     Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Atitinkamos valstybės narės
            įsipareigojimų neįvykdymo pripažinimas – Poveikio nebuvimas (SESV 258 straipsnis) (žr. 28 punktą)
      2.                     Teisės aktų derinimas – Viešojo paslaugų pirkimo sutarčių sudarymo tvarka – Direktyvos 92/50/EEB ir 2004/18/EB – Nuo bendrų
            taisyklių leidžiančios nukrypti nuostatos – Griežtas aiškinimas – Išimtinių aplinkybių buvimas – Įrodinėjimo pareiga (Europos
            Parlamento ir Tarybos direktyvos 2004/18 31 straipsnio 4 punkto a papunktis; Tarybos direktyvos 92/50 11 straipsnio 3 dalies
            e punktas) (žr. 32, 33 punktus)
      3.                     Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti
            – Padėtis pagrįstoje nuomonėje nustatyto termino pabaigoje (SESV 258 straipsnis) (žr. 40 punktą)
      4.                     Valstybės narės – Įsipareigojimai – Direktyvų įgyvendinimas – Įsipareigojimų neįvykdymas – Vidaus tvarka grindžiamas pateisinimas
            – Nepriimtinumas (SESV 258 straipsnis) (žr. 41 punktą)
      Dalykas
      
         
               Valstybės įsipareigojimų neįvykdymas – 1992 m. birželio 18 d. Tarybos direktyvos 92/50/EEB dėl viešojo paslaugų pirkimo sutarčių
                  sudarymo tvarkos derinimo (OL L 209, p. 1; 2004 m. specialusis leidimas lietuvių k., 6 sk. 1 t., p. 322) 8 straipsnio ir 11 straipsnio
                  3 dalies bei 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų
                  pirkimo sutarčių sudarymo tvarkos derinimo (OL L 134, p. 114; 2004 specialusis leidimas lietuvių k., 6 sk., 7 t., p. 132)
                  20 straipsnio ir 31 straipsnio 4 punkto pažeidimas – Sutarties sudarymas nepaskelbus skelbimo apie pirkimą – Sutartis dėl
                  papildomų registravimo kadastre ir urbanistikos paslaugų – Vasiliko, Kasandros, Egnatijo ir Aretuso savivaldybės.
               
            Rezoliucinė dalis
      
         
                  1.
               
               
                  
               
               
                  	Nepaskelbdama skelbimo apie pirkimą prieš derybų procedūrą ir sudarydama viešojo papildomų kadastro ir urbanistikos paslaugų,
                     kurios nenumatytos pirminėje su Vasiliko, Kasandros, Egnatijo ir Aretuso savivaldybėmis sudarytoje sutartyje, pirkimo sutartis,
                     Graikijos Respublika neįvykdė įsipareigojimų pagal 1992 m. birželio 18 d. Tarybos direktyvos 92/50/EEB dėl viešojo paslaugų
                     pirkimo sutarčių sudarymo tvarkos derinimo, iš dalies pakeistos 1997 m. spalio 13 d. Europos Parlamento ir Tarybos direktyva 97/52/EB,
                     8 straipsnio ir 11 straipsnio 3 dalį ir 2004 m. kovo 31 d. Europos Parlamento ir Tarybos direktyvos 2004/18/EB dėl viešojo
                     darbų, prekių ir paslaugų pirkimo sutarčių sudarymo tvarkos derinimo 20 straipsnį bei 31 straipsnio 4 punktą.
                  
               
            
         
                  2.
               
               
                  
               
               
                  	Priteisti iš Graikijos Respublikos bylinėjimosi išlaidas.